CELEX: 32013R1103
Language: hu
Date: 2013-11-06 00:00:00
Title: A Bizottság 1103/2013/EU végrehajtási rendelete ( 2013. november 6. ) a 185/2010/EU rendeletnek a harmadik országok védelmi követelményeinek egyenértékűként való elismerése tekintetében történő módosításáról  EGT-vonatkozású szöveg

7.11.2013   
            
            
               HU
            
            
               Az Európai Unió Hivatalos Lapja
            
            
               L 296/6
            
         A BIZOTTSÁG 1103/2013/EU VÉGREHAJTÁSI RENDELETE
   (2013. november 6.)
   a 185/2010/EU rendeletnek a harmadik országok védelmi követelményeinek egyenértékűként való elismerése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (3) bekezdésére,
   mivel:
   
               (1)
            
            
               A polgári légi közlekedés védelméről szóló 300/2008/EK európai parlamenti és tanácsi rendelet mellékletében foglalt közös alapkövetelmények kiegészítéséről szóló, 2009. április 2-i 272/2009/EK bizottsági rendelet (2) értelmében a Bizottság – a rendeletben megállapított feltételek teljesülése esetén – egyenértékűként ismeri el a harmadik országok légiközlekedés-védelmi követelményeit.
            
         
               (2)
            
            
               A Bizottság meggyőződött arról, hogy a Feröer szigeteki Vagar repülőtér, valamint a grönlandi Kangerlussuaq repülőtér tekintetében teljesülnek a 272/2009/EK rendelet mellékletének E. részében szereplő feltételek.
            
         
               (3)
            
            
               A 185/2010/EU bizottsági rendelet (3) melléklete felsorolja a 272/2009/EK rendelet által megállapított közös alapkövetelményekkel egyenértékű védelmi követelményeket alkalmazóként elismert harmadik országokat.
            
         
               (4)
            
            
               A 185/2010/EU rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a polgári légi közlekedés védelmével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 185/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 6-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 97., 2008.4.9., 72. o.
   
      (2)  HL L 91., 2009.4.3., 7. o.
   
      (3)  A Bizottság 2010. március 4-i 185/2010/EU rendelete a közös légiközlekedés-védelmi alapkövetelmények végrehajtásához szükséges részletes intézkedések meghatározásáról (HL L 55., 2010.3.5., 1. o.).
   
      MELLÉKLET
      A 185/2010/EU rendelet melléklete a következőképpen módosul:
      
                  1.
               
               
                  A 3. fejezet 3-B. függeléke az alábbi bejegyzésekkel egészül ki:
                  „Feröer szigetek: Vagar repülőtér
                  
                  
                     Grönland: Kangerlussuaq repülőtér”
               
            
                  2.
               
               
                  A 4. fejezet 4-B. függeléke az alábbi bejegyzésekkel egészül ki:
                  „Feröer szigetek: Vagar repülőtér
                  
                  
                     Grönland: Kangerlussuaq repülőtér”
               
            
                  3.
               
               
                  Az 5. fejezet 5-A. függeléke az alábbi bejegyzésekkel egészül ki:
                  „Feröer szigetek: Vagar repülőtér
                  
                  
                     Grönland: Kangerlussuaq repülőtér”